ddrg/super_eurlex huggingface dataset:
KIRJALLINEN KYSYMYS P-3407/01 esittäjä(t): Kyösti Virrankoski (ELDR) komissiolle. Jätteenpolttodirektiivin 2000/76/EY (4. joulukuuta 2000) soveltamisala.



Virallinen lehti nro 134 E , 06/06/2002 s. 0229 - 0230



KIRJALLINEN KYSYMYS P-3407/01 esittäjä(t): Kyösti Virrankoski (ELDR) komissiolle (5. joulukuuta 2001) Aihe: Jätteenpolttodirektiivin 2000/76/EY (4. joulukuuta 2000) soveltamisala Jäteöljyn käyttöä lämmitysenergian tuottamiseen on EU-maissa rajoitettu erityisesti pienten lämmitysyksiköiden osalta. Perusteena tällöin on ollut se, että jäteöljyn polttaminen pienissä lämpölaitoksissa ei ole ollut mahdollista voimassa olevien päästönormien puitteissa. Markkinoille on kuitenkin tullut pienkiinteistöjen lämmittämiseen suunniteltuja, jäteöljyä polttoaineena käyttäviä öljypolttimia, joiden on tarkoissa tutkimuksissa todettu helposti alittavan kaikki voimassa olevat päästönormit ja polttavan jäteöljyä huomattavasti puhtaammin kuin tavalliset polttimet kevyttä polttoöljyä käyttäessään. Edellä olevaan viitaten tiedustelen, tuleeko vuonna 2005 voimaan astuva 4 päivänä joulukuuta 2000 annettu jätteenpolttodirektiivi 2000/76/EY(1) koskemaan edellä tarkoitettuja huipputeknologiaa edustavia pienkiinteistöjen lämmittämiseen kehitettyjä, teholtaan 3050 kW:n öljypolttimia, jotka on alun perin suunniteltu jäteöljyjä silmälläpitäen ja jotka polttavat jäteöljyä maksimissaan 5 litraa tunnissa. (1) EYVL L 332, 28.12.2000, s. 91. Margot Wallströmin komission puolesta antama vastaus (28. tammikuuta 2002) Jätteenpoltosta 4. joulukuuta 2000 annettua Euroopan parlamentin ja neuvoston direktiiviä 2000/76/EY sovelletaan jäteöljyyn, jota käytetään vakinaisena tai lisäpolttoaineena polttimissa. Ei ole olemassa mitään tehorajaa, jonka alle jäävissä jäteöljypolttimissa jäteöljyn käyttö polttoaineena lämmön tuotantoa varten suljettaisiin direktiivin soveltamisalan ulkopuolelle. Näin ollen polttimet, joiden teho on 3050 kW, joita käytetään lämmön tai energian tuotantoon ja joissa käytetään jäteöljyä vakinaisena tai lisäpolttoaineena, kuuluvat direktiivin soveltamisalaan. Niiden katsotaan olevan direktiivin 2000/76/EY 3 artiklan 5 kohdassa määriteltyjä rinnakkaispolttolaitoksia. Direktiiviä 2000/76/EY sovelletaan direktiivin 20 artiklan mukaisesti uusiin laitoksiin 28. joulukuuta 2002 ja jo käytössä oleviin laitoksiin 28. joulukuuta 2005 alkaen.
KIRJALLINEN KYSYMYS E-2933/01 esittäjä(t): Konstantinos Hatzidakis (PPE-DE) komissiolle. Euroopan komission tarkastajaryhmän tutkimus BSE-taudista Kreikassa.



Virallinen lehti nro 115 E , 16/05/2002 s. 0196 - 0197



KIRJALLINEN KYSYMYS E-2933/01 esittäjä(t): Konstantinos Hatzidakis (PPE-DE) komissiolle (24. lokakuuta 2001) Aihe: Euroopan komission tarkastajaryhmän tutkimus BSE-taudista Kreikassa Euroopan komission lähettämä eläinlääkärien tarkastusryhmä tutki syyskuussa 2001 BSE-taudin edellyttämien toimenpiteiden täytäntöönpanoa Kreikan teurastamoissa. Komission eläinlääkäri-tarkastajat olivat suorittaneet vastaavan tutkimuksen helmikuussa 2001 todeten useita puutteellisuuksia ja oikeudenloukkauksia. Tarkastajien laatiman kertomuksen perusteella kysyn komissiolta seuraavaa: 1. Tarkastetaanko nautaeläimiä riittävästi BSE-taudin havaitsemiseksi? 2. Noudatetaanko toimenpiteitä nautaeläinten suojelemiseksi BSE-taudilta? David Byrnen komission puolesta antama vastaus (21. marraskuuta 2001) Komission Euroopan elintarvike- ja eläinlääkintätoimiston tarkastajat tekivät tarkastusmatkan Kreikkaan 17.21. syyskuuta 2001 arvioidakseen tiettyjen naudan spongiformista enkefalopatiaa (BSE) vastaan tarkoitettujen tehostettujen suojatoimenpiteiden täytäntöönpanoa. Tämän tarkastusmatkan tarkoituksena oli myös aikaisemman, helmikuussa 2001 tehdyn tarkastusmatkan (viitenumero DG(SANCO)/3234/2001) seuranta. Helmikuussa 2001 tehtyä tarkastusmatkaa koskeva kertomus on toimitettu Euroopan parlamentille, ja se on saatavissa Terveys- ja kuluttaja-asioiden pääosaston www-sivustolta osoitteesta: http://europa.eu.int/comm/food/fs/inspections/vi/reports/greece/index_en.html. Syyskuussa 2001 tehtyä tarkastusmatkaa koskevaa kertomusta ei ole vielä saatavissa. Heti kun se saadaan valmiiksi komission asiantuntijoiden jäsenvaltioissa paikalla tekemiä eläinlääkintäalan tarkastuksia koskevista tietyistä yksityiskohtaisista säännöistä 4 päivänä helmikuuta 1998 tehdyn komission päätöksen 98/139/EY mukaisesti(1), se toimitetaan Euroopan parlamentille ja julkaistaan Internetissä. Ennen raportin valmistumista ei ole mahdollista antaa tarkkaa tai lopullista vastausta esitettyihin kysymyksiin. Tarkastusmatkan jälkeisten alustavien tietojen mukaan näyttää kuitenkin siltä, että joitakin merkkejä tietyistä parannuksista taudin epidemiologisessa valvonnassa ja riskiaineksen poistamisessa ja hävittämisessä on havaittavissa. (1) EYVL L 38, 12.2.1998.
KIRJALLINEN KYSYMYS P-3595/01 esittäjä(t): Rodi Kratsa-Tsagaropoulou (PPE-DE) komissiolle. Työllisyyttä ja työttömyyttä koskevien tilastotietojen valvonta Kreikassa.



Virallinen lehti nro 134 E , 06/06/2002 s. 0243 - 0244



KIRJALLINEN KYSYMYS P-3595/01 esittäjä(t): Rodi Kratsa-Tsagaropoulou (PPE-DE) komissiolle (8. tammikuuta 2002) Aihe: Työllisyyttä ja työttömyyttä koskevien tilastotietojen valvonta Kreikassa Kreikan viranomaiset ovat sitoutuneet kehittämään nykyaikaisen työllisyyden ja työttömyyden tilastollisen seurantajärjestelmän. Ottaen huomioon komission toteamat viivästymiset, kansallisen tilastoviraston työntekijöiden esittämät syytökset tietojen väärentämisestä ja komission vastauksen aikaisempaan kysymykseeni (E-2419/01(1)), jossa se ilmoittaa, että komissio voi asetuksen (EY) N:o 577/98(2) 3 artiklan 6 kohdan mukaisesti pyytää, ja jäsenvaltiot ovat velvollisia toimittamaan, yksityiskohtaisia tietoja etenkin otanta-asetelman ja otoksen koon määrittelyssä käytetyistä perusteista, kysyn, onko komissio esittänyt tällaista pyyntöä? Voiko komissio kertoa, miten kreikkalaisen tilastointijärjestelmän nykyaikaistaminen on edistynyt, muun muassa yhteisön tukikehyksen puitteissa? (1) EYVL C 40 E, 14.2.2002, s. 244. (2) EYVL L 77, 14.3.1998, s. 3. Pedro Solbes Miran komission puolesta antama vastaus (7. helmikuuta 2002) Komissio on pyytänyt ja saanut Kreikan kansalliselta tilastopalvelulta tietoja, joista ilmenee, että: - Kreikassa on kerätty työvoimaa koskevia tietoja yhtäjaksoisesti vuoden 1998 alusta lähtien (neljännesvuosittain on haastateltu noin 30 000 kotitaloutta eri NUTS 2 -alueilla). - Kreikan kansallisen tilastopalvelun julkaisemat työttömyysarviot vuoden 2000 kolmannelta ja neljänneltä vuosineljännekseltä (joita ei ole toimitettu Eurostatille) perustuvat aliotokseen, johon kuului 8 % kyselylomakkeista. - työvoimaa koskevan tutkimuksen tulosten toimittamista nopeutetaan lähitulevaisuudessa, ja vuoden 2001 neljännen vuosineljänneksen tulokset toimitetaan Eurostatille vuoden 2002 maaliskuussa (säädetyn määräajan mukaisesti).
KIRJALLINEN KYSYMYS E-2753/01 esittäjä(t): Jonas Sjöstedt (GUE/NGL) komissiolle. Kananmunien päivämäärämerkinnät.



Virallinen lehti nro 115 E , 16/05/2002 s. 0154 - 0155



KIRJALLINEN KYSYMYS E-2753/01 esittäjä(t): Jonas Sjöstedt (GUE/NGL) komissiolle (9. lokakuuta 2001) Aihe: Kananmunien päivämäärämerkinnät Kananmunien päiväyksien merkitseminen 21 päiväksi eteenpäin on tarkoituksenmukaista Tanskaa eteläisemmissä maissa, joissa munia säilytetään kylmässä. Ruotsi on esittänyt, että kylmässä säilytettävien kananmunien tuoreusaika pidennetään 28 päiväksi. Esitys on EU:ssa kuitenkin pantu pöydälle. Ruotsissa ehdotuksen kannattajat väittävät, että tämä johtuu siitä, että lyhyt tuoreusaika suosii EU-maita, koska silloin USA:n mahdollisuudet tuoda kuorellisia munia Eurooppaan vähenevät. Uskooko komissio, että ehdotus 28 päivän pituisista tuoreusmerkinnöistä voidaan toteuttaa lähiaikoina? David Byrnen komission puolesta antama vastaus (7. joulukuuta 2001) Tietyntyyppisten munien markkinoille saattamista koskevista erityisistä terveysvaatimuksista 20. kesäkuuta 1994 tehdyn neuvoston päätöksen(1) 3 artiklan 1 kohdassa todetaan, että munat on toimitettava kuluttajalle enintään 21 päivän kuluessa munintapäivästä (eli viimeistään viimeisenä myyntipäivänä). Lisäksi saman artiklan 2 kohdassa mainitaan, että viimeinen myyntipäivä vastaa vähimmäissäilyvyysaikaa vähennettynä seitsemällä päivällä. Tällöin munien säilyvyysaika on 28 päivää munintapäivästä, mikä tarkoittaa, että kuluttajille tehtäville toimituksille on varattu aikaa 21 päivää ja kananmunien säilymiselle kotitalouksissa seitsemän päivää. Ne jäsenvaltiot, jotka sovelsivat alueellaan munien kuljetuslämpötiloja koskevia erityisiä vaatimuksia kyseisen päätöksen tiedoksiantamisen päivänä, saivat pitää voimassa nämä vaatimukset noudattaen perustamissopimuksen yleisiä määräyksiä. Komissio ottaa huomioon kansanterveyden näkökulmat sekä yhteisön politiikassa että kansainvälisissä yhteyksissään, esimerkiksi tiettyjen Codex Alimentarius -komiteoiden sekä Maailman kauppajärjestön eläinten ja kasvien terveyttä koskevien toimenpiteiden soveltamisesta tehdyn sopimuksen puitteissa. Komissio käy säännöllisin väliajoin asiaa koskevaa keskustelua Yhdysvaltojen kanssa. Eläinlääketieteelliset näkökohdat ovat keskeinen aihe myös unionin ja Yhdysvaltain välisissä vastavuoroista tunnustamista koskevasta sopimuksesta käytävissä neuvotteluissa. Tästä syystä komissio ei ole samaa mieltä arvoisan parlamentin jäsenen mainitsemista väitteistä, joiden mukaan tässä olisi mahdollisesti kyse markkinoiden suojatoimista Yhdysvalloista peräisin olevien kuorellisten munien tuontia vastaan. (1) EYVL L 168, 2.7.1994.
KIRJALLINEN KYSYMYS E-2883/01 esittäjä(t): Charles Tannock (PPE-DE) komissiolle. Viljelykasvien ruiskutukset Lebaycid-hyönteismyrkyllä Korfun saarella ja tämän laillisuus.



Virallinen lehti nro 115 E , 16/05/2002 s. 0187 - 0187



KIRJALLINEN KYSYMYS E-2883/01 esittäjä(t): Charles Tannock (PPE-DE) komissiolle (22. lokakuuta 2001) Aihe: Viljelykasvien ruiskutukset Lebaycid-hyönteismyrkyllä Korfun saarella ja tämän laillisuus Onko komissio tietoinen siitä, että Kreikan viranomaiset sallivat viljelykasvien ruiskuttamisen (alunperin kiinteäsiipisestä ilma-aluksesta ja nyt, yleisön painostuksen jälkeen, helikopterista) Lebaycid-hyönteismyrkyllä kymmenestä viiteentoista päivän välein kesäkuukausien aikana Korfun koillisosassa? Tarkoituksena on oliivipuun hedelmiä syövien Dacus-kärpästen torjunta. Näihin ruiskutuksiin liittyen on esitetty useita valituksia Kassiopin ja Aharavin kylien ulkopuolella asuvien ihmisten kärsimistä hengityshäiriöstä. Andrew Langton, yksi asukkaista, otti maaperänäytteitä virkistystarkoituksiin käytetyltä alueelta talvikuukausien aikana, ja analyysin tuloksena näytteistä löytyi Fenthion-jäämiä. Voiko komissio sanoa, ovatko tällaiset ruiskutukset asutuilla alueilla laillisia? David Byrnen komission puolesta antama vastaus (28. marraskuuta 2001) Komissio viittaa Mihail Papayannakisin tekemään kirjalliseen kysymykseen E-3552/00 annettuun vastaukseen(1), jossa selostetaan lainsäädännön sisältämät säännökset kasvinsuojeluaineiden käytöstä. Lebaycid on fentionia tehoaineena sisältävä hyönteismyrkky, jonka käyttöön lentolevityksenä sovelletaan toistaiseksi jäsenvaltioiden kansallista lainsäädäntöä. Kuten edellä mainitussa vastauksessa yksityiskohtaisesti selostettiin, fentionin käyttö on tällä hetkellä yhteisön lainsäännön mukaan sallittua, jos kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(2) mukainen arviointi on suoritettu. Yhteisön arviointi fentionista on lähes valmis, ja kuultuaan kasveja käsittelevää tieteellistä komiteaa komissio tekee mahdollisimman pian ehdotuksen fentionia koskevaksi päätökseksi. Päätöksessä käsitellään myös aineen hyväksyttäviä käyttötapoja. (1) EYVL C 174 E, 19.6.2001, s. 76. (2) EYVL L 230, 19.8.1991.
KIRJALLINEN KYSYMYS E-3104/01 esittäjä(t): Yasmine Boudjenah (GUE/NGL) komissiolle. Cotonoun sopimuksen ratifioiminen.



Virallinen lehti nro 134 E , 06/06/2002 s. 0200 - 0201



KIRJALLINEN KYSYMYS E-3104/01 esittäjä(t): Yasmine Boudjenah (GUE/NGL) komissiolle (13. marraskuuta 2001) Aihe: Cotonoun sopimuksen ratifioiminen Suurin osa Euroopan unionin ja AKT-valtioiden välisen Cotonoun sopimuksen säännöksistä on jo pantu ennakolta väliaikaisesti täytäntöön, mutta sopimuksen ratifioiminen on kuitenkin huomattavan paljon myöhässä varsinkin Euroopan unionin jäsenvaltioissa. Voisiko komissio ilmoittaa tarkalleen, mitkä Euroopan unionin jäsenvaltiot ja AKT-valtiot ovat ratifioineet Cotonoun sopimuksen? Mihin toimiin komissio aikoo ryhtyä jouduttaakseen sopimuksen ratifioimista? Poul Nielsonin komission puolesta antama vastaus (21. joulukuuta 2001) Jotta 23. kesäkuuta 2000 allekirjoitettu Cotonoun sopimus tulisi voimaan, kaikkien jäsenvaltioiden ja yhteisön on ratifioitava se (tarvitaan siis 16 ratifiointia ja Euroopan parlamentin hyväksyntä) ja samoin sopimuksen allekirjoittaneista Afrikan, Karibian ja Tyynenmeren alueen valtioista kahden kolmasosan (eli 51 valtion 76 allekirjoittajavaltiosta sopimuksen 93 artiklan 2 kohta) on ratifioitava se. Marraskuun 14. päivään 2001 mennessä sopimuksen oli ratifioinut yksi jäsenvaltio Tanska ja 27 AKT-valtiota. Sopimuksen ratifioineet AKT-valtiot ovat aakkosjärjestyksessä seuraavat: Bahama, Belize, Cookinsaaret, Djibouti, Eritrea, Etiopia, Fidi, Guinea, Guyana, Jamaika, Kenia, Komorit, Lesotho, Malawi, Mali, Marshallinsaaret, Mauritius, Mauritania, Niue, Palau, St Kitts ja Nevis, Samoa, Seychellit, Sierra Leone, Sudan, Tonga, Tuvalu. Komissio muistuttaa säännöllisesti allekirjoittajia siitä, että sopimus olisi ratifioitava mahdollisimman nopeasti. Kehitysyhteistyöstä vastaava komissaari kehotti jäsenvaltioita kehitysasioiden neuvoston kokouksessa 31. toukokuuta 2001 ja myöhemmin kirjeitse saattamaan ratifiointimenettelyn päätökseen. Yhteisessä parlamentaarisessa edustajakokouksessa 30. lokakuuta 2001 komissaari toisti kehotuksensa ja sanoi, että sopimuksen täysimääräiseen täytäntöönpanoon olisi varauduttava vuoden 2002 puolivälistä alkaen, ennen AKT-valtioiden ja EU:n yhteisen ministerineuvoston kokousta Dominikaanisessa tasavallassa kesäkuussa 2002.
KIRJALLINEN KYSYMYS E-2515/01 esittäjä(t): Raffaele Costa (PPE-DE) komissiolle. Komission kysymykseen P-2140/99 antama vastaus.



Virallinen lehti nro 115 E , 16/05/2002 s. 0106 - 0108



KIRJALLINEN KYSYMYS E-2515/01 esittäjä(t): Raffaele Costa (PPE-DE) komissiolle (14. syyskuuta 2001) Aihe: Komission kysymykseen P-2140/99 antama vastaus Komission jäsenen David Byrnen kirjalliseen kysymykseen P-2140/99(1) antama vastaus on ensinnäkin järjetön, ja lisäksi siinä suorastaan kehotetaan tuottamaan enemmän tupakkaa, ikään kuin kulutuksen (kysynnän) ja tuotannon (tarjonnan) välillä ei olisi minkäänlaista yhteyttä. Onko komissio tietoinen siitä, että Yhdistyneet Kansakunnat on jo useiden vuosien ajan tukenut ja rahoittanut kampanjaa, jolla pyritään korvaamaan Kultaisen Kolmion alueen unikkoviljelmät ja Andien kokapensasviljelmät muilla viljelmillä? Ilmeisesti ei. Tupakantuotannosta komissio näyttää kuitenkin olevan kiinnostunut. Voisiko komissio ilmoittaa kutakin valtiota kohti, kenelle kyseisiä määrärahoja (jotka ovat unionin kansalaisten eivätkä komission rahoja) on myönnetty kolmen viime vuoden aikana? Mitä tulee yllä mainitussa kysymyksessä mahdollisesti olleeseen epätarkkuuteen (sana yritys voi tarkoittaa myös maatilaa), kehotamme komissiota miettimään asiaa uudelleen. Pyydämme komissiota avoimuuden nimissä vastaamaan kysymykseen. (1) EYVL C 219 E, 1.8.2000, s. 99. David Byrnen komission puolesta antama vastaus (26. lokakuuta 2001) Lisäyksenä vastaukseen, joka koski arvoisan parlamentin jäsenen kirjallista kysymystä P-2140/99(1), on korostettava, että komissio on useaan otteeseen senkin jälkeen osoittanut vakaat pyrkimyksensä tupakan kulutuksen vähentämiseksi, tupakan mainonnan kieltämiseksi ja tupakalle myönnettävien tukien poistamiseksi seuraavin aloittein: - Komissio osoitti Göteborgissa kokoontuneelle Eurooppa-neuvostolle 15. toukokuuta 2001 tiedonannon Kestävä kehitys Euroopassa paremman maailman vuoksi: kestävää kehitystä koskeva Euroopan unionin strategia(2), jossa ehdotetaan tupakan tukien asteittaista poistamista. - Lisäksi 30. toukokuuta 2001 annettiin uusi ehdotus direktiiviksi tupakkatuotteiden mainontaa ja sponsorointia koskevien jäsenvaltioiden lakien, asetusten ja hallinnollisten määräysten lähentämisestä(3). - Yhteisö ja jäsenvaltiot osallistuvat lisäksi Maailman terveysjärjestön WHO:n piirissä käytäviin neuvotteluihin tupakoinnin rajoittamista koskevasta puiteyleissopimuksesta. Seuraavassa taulukossa on nähtävissä tupakanviljelijöille maksettujen yhteisön palkkioiden kokonaismäärät euroina kolmelta viimeksi kuluneelta varainhoitovuodelta, joilta tiedot ovat käytettävissä. Kukin vuosi alkaa 16. lokakuuta vuonna n ja päättyy 15. lokakuuta vuonna n+1. >TAULUKON PAIKKA> Mielenkiintoisia saattavat myös olla seuraavassa esitetyt tiedot tupakkasadosta ja viljelijöiden määrästä kunakin vuonna. >TAULUKON PAIKKA> (1) EYVL C 219 E, 1.8.2000. (2) KOM(2001) 264 lopullinen. (3) EYVL C 270 E, 25.9.2001.
KIRJALLINEN KYSYMYS E-2266/01 esittäjä(t): Gordon Adam (PSE) komissiolle. Suu- ja sorkkatauti — kaupankäyntiongelmat EU:n ehdokasvaltioiden kanssa.



Virallinen lehti nro 115 E , 16/05/2002 s. 0046 - 0047



KIRJALLINEN KYSYMYS E-2266/01 esittäjä(t): Gordon Adam (PSE) komissiolle (31. heinäkuuta 2001) Aihe: Suu- ja sorkkatauti kaupankäyntiongelmat EU:n ehdokasvaltioiden kanssa Voiko komissio kertoa, mitä se on tehnyt tai aikeissa tehdä varmistaakseen, että EU:n ehdokasvaltioiden niille maille määräämät tuontirajoitukset, joissa suu- ja sorkkatautia esiintyy tällä hetkellä tai on esiintynyt viime aikoina, eivät ylitä päätöksen 2001/356/EY(1) tai muiden vastaavien muutettujen EU:n päätösten rajoituksia? (1) EYVL L 125, 5.5.2001, s. 46. David Byrnen komission puolesta antamayhteinen vastauskirjallisiin kysymyksiin E-2266/01, E-2267/01, E-2268/01 ja E-2269/01 (27. syyskuuta 2001) Eläinlääkinnän ja kasvinsuojelun alalla tehdyt suojatoimenpiteitä koskevat yhteisön päätökset ovat erottamaton osa yhteisön säännöstöä. Liittymisneuvottelujen lähtökohtana on periaate, jonka mukaan ehdokasmaat omaksuvat yhteisön säännöstön. Tämä säännöstö suu- ja sorkkataudin sekä naudan spongiformisen enkefalopatian (BSE) perusteella toteutettavia suojatoimenpiteitä koskevat säännökset mukaan luettuina sitoo liittymisen jälkeen näitä maita. Kaikki ehdokasmaat ovat hyväksyneet tämän periaatteen. Lisäksi komissio vaatii, että ehdokasmaat panevat yhteisön säännöstön asteittain täytäntöön liittymistä edeltävänä aikana. Assosiaatiosopimukset säätelevät yhteisön ja ehdokasmaiden suhteita liittymistä edeltävänä aikana. Komissio on tuonut useilla kansainvälisillä foorumeilla esiin, että ehdokasmaiden toteuttamat rajoittavat toimenpiteet ovat joskus ylimitoitettuja. Komissio pyrkii mahdollisuuksien mukaan takaamaan, että nämä toimenpiteet pysyvät yhteisön hyväksymien ehkäisytoimien rajoissa. Komissio painottaa, että ehdokasmaiden toteuttamat toimenpiteet eivät saa aiheuttaa mielivaltaista syrjintää tai peiteltyjä kaupan esteitä. Tässä mielessä assosiaatiosopimukset ovat olennainen osa liittymistä valmistelevaa strategiaa. Komissio aikoo jatkossakin noudattaa tätä linjaa. Komissio on usein yhteydessä jäsenmaiden eläinlääkintäviranomaisiin ja antaa niille säännöllisesti tietoja jäsenvaltioiden tilanteen viimeaikaisesta kehittymisestä sekä toteutetuista toimenpiteistä.
KIRJALLINEN KYSYMYS E-3065/01 esittäjä(t): Gerhard Schmid (PSE) neuvostolle. Belgian ulkoministerin sekaantuminen lahjontaan.



Virallinen lehti nro 134 E , 06/06/2002 s. 0189 - 0189



KIRJALLINEN KYSYMYS E-3065/01 esittäjä(t): Gerhard Schmid (PSE) neuvostolle (8. marraskuuta 2001) Aihe: Belgian ulkoministerin sekaantuminen lahjontaan Lehdistö on syyttänyt Belgian ulkoministeriä lahjontaskandaalin peittelystä. Artikkelin mukaan eräs lähetystövirkailija havaitsi, että unionin jäsenvaltioihin myydään viisumeja. Kun virkailija oli ilmoittanut tästä epäkohdasta, hänelle myönnettiin ylennys Belgian ulkoministeriössä. Kun Pariisissa paljastui Venäjän mafian organisoima rikollisliiga, viranomaiset löysivät Belgian punaisia kortteja. Belgian oikeudelliset selvitykset johtivat ainoastaan yhden virkamiehen syytteeseen joutumiseen todellisten syyllisten välttyessä vastuuseen joutumiselta. Maan parlamentti ei tutkinut tapausta. Tästä syystä kysyn neuvostolta seuraavaa: 1. Pitävätkö nämä lehdistössä esitetyt tiedot paikkansa? 2. Miten jatkossa aiotaan estää, ettei tällainen toiminta vesitä koko järjestelmää? Vastaus (14. helmikuuta 2002) Neuvosto ei ole tietoinen arvoisan parlamentin jäsenen mainitsemasta lehdistötiedotteesta. Neuvostolla ei joka tapauksessa ole tapana ottaa kantaa lehdistössä julkaistujen kirjoitusten sisältöön.
KIRJALLINEN KYSYMYS E-2870/01 esittäjä(t): Jorge Hernández Mollar (PPE-DE) komissiolle. Andalusialaisten työläisten elin- ja työolot Ranskan viinitiloilla.



Virallinen lehti nro 115 E , 16/05/2002 s. 0181 - 0182



KIRJALLINEN KYSYMYS E-2870/01 esittäjä(t): Jorge Hernández Mollar (PPE-DE) komissiolle (17. lokakuuta 2001) Aihe: Andalusialaisten työläisten elin- ja työolot Ranskan viinitiloilla Ranskan viinitilat tarjoavat jälleen tuhansille andalusialaisille mahdollisuuden siirtyä Ranskaan ja osallistua viininkorjuuseen sillä aikaa, kun he odottavat oman alueensa oliivisadon korjuun alkua. Viininkorjuuseen matkustavat andalusialaiset esittävät kuitenkin kaksi työnsä ihmisarvoiseksi saattamiseksi tähtäävää vaatimusta. He haluavat työsopimuksen ennen Espanjasta poistumista ja asianmukaiset asumisolot, jotka kattavat yli 14 tuntia päivässä työskentelevien henkilöiden kaikki tarpeet. Voisiko komissio kiinnittää asiaan huomiota, jotta Ranskan viininkorjuuseen auringonnoususta auringonlaskuun osallistuvat andalusialaiset työläiset pääsisivät tavoitteeseensa ihmisarvoisista elin- ja työoloista ja jotta heille taattaisiin työsopimus ennen Espanjasta poistumista sellaisten huijausten ja petosten välttämiseksi, joiden kohteeksi he joutuvat, kun heillä ei ole virallista työsopimusta? Anna Diamantopouloun komission puolesta antama vastaus (14. marraskuuta 2001) Komissio haluaa kiinnittää arvoisan parlamentin jäsenen huomion työnantajan velvollisuudesta ilmoittaa työntekijöille työsopimuksessa tai työsuhteessa sovellettavista ehdoista 14. lokakuuta 1991 annettuun neuvoston direktiiviin 91/533/ETY(1). Direktiivillä pyritään varmistamaan työntekijöille parempi oikeuksiensa tuntemus, ja sen 2 artiklassa velvoitetaan työnantaja antamaan työntekijän tietoon työsopimuksen tai työsuhteen olennaiset kohdat On syytä huomata, että jäsenvaltiot voivat päättää, että kyseisen direktiivin säännöksiä ei sovelleta esimerkiksi työntekijöihin, joiden työsopimuksen kokonaiskesto ei ylitä yhtä kuukautta. Lisäksi työntekijöiden vapaasta liikkuvuudesta yhteisön alueella 15. lokakuuta 1968 annetun neuvoston asetuksen (ETY) N:o 1612/68(2) nojalla kausityöläisillä on oikeus yhdenvertaiseen kohteluun kotimaisten työntekijöitten kanssa siinä jäsenvaltiossa, jossa he työskentelevät. Tämä koskee myös asumista (9 artiklan 1 kohta). Nämä työntekijät voivat siis vaatia asumisen suhteen samoja oikeuksia ja etuja kuin samassa tilanteessa olevilla kotimaisilla työntekijöillä. (1) EYVL L 288, 18.10.1991. (2) EYVL L 257, 19.10.1968.